# **Normalvedtekter for regionlag**

## **Vedtekter for \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vedtatt på årsmøtet / / og godkjent av styret i Norges Husflidslag / / .

er stiftet / / og er tilsluttet Norges Husflidslag.

## §1 Formål

er et lag som arbeider for å fremme god norsk husflid kulturelt, sosialt og økonomisk og er bindeledd mellom lokallagene i regionen og NH. Laget arbeider i samsvar med NH sitt formål, vedtekter og vedtak fattet av landsmøtet og sentralstyret.

## §2 Virksomhet

Målet søkes nådd ved å følge opp organisasjonens verdier og planer regionalt og lokalt gjennom:

2.1 Opplæring i husflidsarbeid med krav til grundighet og kvalitet.

2.2 Samarbeid med og om husflidskonsulentens virksomhet.

2.3 Opplysningsarbeid gjennom tidsskrift, presse og andre massemedia.

2.4 Utstillinger, demonstrasjoner, mønstertjeneste og konkurranser.

2.5 Bruk og tilpasning av stedegne teknikker, modeller og mønstre.

2.6 Å fremme produksjon av gode og tidsriktige husflidsvarer.

2.7 Å stimulere til arbeid med husflid på alle alderstrinn.

2.8 Å medvirke til samarbeid innad i organisasjonen og med andre relevante miljøer.

2.9 Å arrangere kurs i organisasjonsarbeid for tillitsvalgte i lokallag.

2.10 Å arbeide for økt rekruttering gjennom eksisterende lokallag og gjennom oppstarting av nye lag.

2.11 Lag som er medeiere i butikker har egne vedtekter/retningslinjer for denne delen av virksomheten.

## §3 Medlemmer

Medlemmer av regionlaget er:

3.1 Alle lokale lag i regionen som er tilsluttet Norges Husflidslag.

3.2 Organisasjoner og bedrifter, skoler, museer og lignende som vil støtte Norges Husflidslag, kan være assosierte medlemmer.

3.3 Alle medlemmer i Norges Husflidslag skal ha mulighet for å påvirke arbeidet i organisasjonen.   
Et medlem har fulle rettigheter i organisasjonen fra en har fylt 14 år. Det skal legges til rette for at medlemmer uten stemmerett også har arenaer for medvirkning.

## §4 Arbeidsår

4.1 Regionlagets arbeids- og regnskapsår følger kalenderåret.

## §5 Årsmøte

5.1 Årsmøtet er regionlagets øverste myndighet og holdes hvert år innen utgangen av mars.

5.2 Dato for årsmøtet gjøres kjent med skriftlig varsel til medlemmene minst 8 uker før møtet.

5.3 Forslag om saker som ønskes tatt opp på årsmøtet, må sendes til styret senest 4 uker før årsmøtet.

5.4 Saksliste og alle sakspapirer til årsmøtet sendes til alle medlemmer senest 2 uker før møtet.

5.5 Årsmøtet er åpent for alle medlemmer. Stemmerett på årsmøtet har:

1. Husflidslag til og med 25 medlemmer: 1 utsending/stemme
2. Husflidslag med 26 - 50 medlemmer: 2 utsendinger/stemmer
3. Husflidslag med 51 – 150 medlemmer: 3 utsendinger/stemmer
4. Husflidslag med over 150 medlemmer: 4 utsendinger/stemmer

Det må foreligge skriftlig melding til årsmøtet om hvem som avgir stemme på vegne av vedkommende lag. Foreligger ikke slik melding, har bare styreleder stemmerett. Alle medlemmer har møte- og talerett. Representanter fra Norges Husflidslags styre/ledelse har møte- og talerett.

5.6 Styremedlemmene i regionlaget har stemmerett, bortsett fra ved behandling av årsmelding og regnskap.

5.7 Ekstraordinært årsmøte innkalles med vanlig varsel når styret finner det nødvendig, eller når minst 1/3 av lokallagene skriftlig krever det. Ekstraordinært årsmøte behandler bare de saker som er nevnt i innkallingen. De utsendinger som er valgt til siste ordinære årsmøte, møter til ekstraordinært årsmøte.

## §6 Dagsorden for årsmøtet

Styret foreslår dagsorden for årsmøtet. Den skal omfatte:

6.1 Konstituering:

6.1.1 Godkjenning av innkalling og dagsorden.

6.1.2 Valg av møteleder, 2 møtereferenter, 2 representanter til å underskrive protokollen   
og 2 stemmetellere.

6.1.3 Godkjenning av delegatliste/antall stemmeberettigede.

6.2 Godkjenning av årsmelding.

6.3 Godkjenning av revidert regnskap.

6.4 Fastsetting av arbeidsplan og budsjett for inneværende og kommende år.

6.5 Fastsetting av fordelingen av kontingenten mellom regionlaget og lokallagene for kommende år.

6.6 Behandling av innkomne saker, herunder også saker fra Norges Husflidslag.

6.7 Valg

6.8 Fastsetting av godtgjørelse for tillitsvalgte.

6.9 På årsmøtet behandles bare de saker som står på dagsorden godkjent av årsmøtet.

## §7 Valg

7.1 På årsmøtet velges:

1. Styreleder.
2. Minimum 2 styremedlemmer. Et styremedlem skal ha et særlig ansvar for Ung Husflid.
3. Varamedlemmer.
4. Utsendinger til Norges Husflidslags landsmøte. Styreleder er selvskreven.
5. Utsendinger til årsmøtet i studieforbundet i fylket.
6. Revisor.
7. Valgkomité for neste årsmøte.

Minst ett medlem bør være 30 år eller yngre når det velges.

7.2 Styreleder og styremedlemmer kan ikke gjenvelges etter å ha fungert sammenhengende i 6 år. Ved bytte av funksjon i styret, kan ingen ha lenger total sammenhengende funksjonstid enn 8 år inkludert leder, alle styrefunksjoner og vara.

Et medlem er valgbart som styreleder, styremedlem eller varamedlem på nytt etter å ha vært ute av vervet i minst to år. For å inneha verv i organisasjonen må man være medlem og ha betalt kontingent for inneværende år.

7.3 Valg av styreleder skal alltid skje skriftlig. Hvis det bare er en kandidat til de forskjellige vervene, kan årsmøtet bestemme at valget skjer ved akklamasjon. Valg skjer skriftlig dersom minst en person forlanger det.

7.4 For å ansees valgt, må en kandidat ha oppnådd mer enn halvparten av de avgitte stemmer. Blanke stemmer teller med. Oppnår ingen dette ved første valg, holdes omvalg mellom de to som har flest stemmer. Står stemmene da likt, avgjøres valget ved loddtrekning.

## §8 Styrets sammensetning

8.1 Styret består av minst 3 medlemmer.

8.2 Styreleder er på valg på hvert årsmøte

8.3 Øvrige styremedlemmer velges for 2 år av gangen. Hvert år er halvparten av styrets medlemmer på valg, første gang ved loddtrekning.

8.4 Dersom styret ikke har tilsatt sekretær, velger styret selv kasserer og sekretær.

## §9 Styrets arbeid

9.1 Styret skal lede arbeidet i samsvar med lagets vedtekter og årsmøtets vedtak.

9.2 Styreleder innkaller til møte når denne finner det nødvendig, eller når det forlanges av ett av de øvrige styremedlemmene.

9.2.1 Det føres protokoll/referat fra styremøtene, som godkjennes av de som deltok på møtet. Referatene gjøres tilgjengelig for alle medlemmer.

9.3 Styreleder representerer laget utad.

9.4 Styreleder har et særlig ansvar for at styret har et godt samarbeid med husflidskonsulenten i regionen tilsatt i NH.

9.5 Styret har ansvar for lagets økonomi.

9.6 Styret har ansvar for lagets eiendeler (se § 9.9).

9.7 Styret kan ansette sekretær som har ansvaret for lagets daglige drift. (se § 9.5).

9.8 Styret utarbeider instruks for sekretæren.

9.9 Styret legger frem årsmelding, regnskap, budsjett og arbeidsplan for årsmøtet.

9.10 Hvert år innen utgangen av mars (om ikke annet tidspunkt er bestemt) skal regionlaget sende Norges Husflidslag:

9.10.1 Årsmelding  
9.10.2 Regnskap i revidert stand  
9.10.3 Budsjett

9.11 Styret kan gjøre vedtak når minst halvparten av medlemmene i styret møter.

9.12 Er et vedtak ikke enstemmig, kan hvert av styremedlemmene kreve sin stemmegivning protokollert.

9.13 Det er styrets ansvar at varamedlemmer blir holdt orientert om styrets vedtak.

9.14 Norges Husflidslag holdes orientert om regionlagets arbeid gjennom referat fra styre- og årsmøter.

9.15 Styret i regionlaget godkjenner lokallagenes vedtekter.

## §10 Voksenopplæring

10.1 Regionlag i Norges Husflidslag er medlem av Studieforbundet kultur og tradisjon, så sant det foregår opplæringsaktivitet i organisasjonen i regionen med støtte etter Lov om Voksenopplæring.

10.2 Regionlaget skal være representert på årsmøtet i studieforbundet i fylket.

10.3 Oppgaver til studieforbundets fylkesledd er regulert i egne vedtekter.

## §11 Voldgift

11.1 Tvilstilfelle angående medlemskap eller tolking av vedtekter, forelegges Norges Husflidslags styre til avgjørelse.

11.2 Andre tvister som måtte oppstå mellom regionlag og noe medlem, avgjøres ved voldgift. Hver av partene oppnevner sitt medlem av voldgiftsretten, og formannen i voldgiftsretten av statsforvalteren.

11.3 Har en av partene ikke innen 14 dager etter at vedkommende har fått varsel om det, oppnevnt sitt medlem av voldgiftsretten, oppnevner statsforvalteren et medlem av voldgiftsretten også for denne part.

## §12 Vedtektsendring

12.1 Forslag til endring av vedtekter kan bare behandles på ordinært årsmøte. Det skal stå i innkallingen hva endringsforslaget går ut på.

12.2 Til gyldig vedtak kreves 2/3 flertall av avgitte stemmer.

12.3 Forslag til vedtektsendringer må sendes styret skriftlig før 1. januar.

12.4 Vedtektsendringer utover normalvedtektene skal godkjennes av styret i Norges Husflidslag.

## §13 Oppløsning

13.1 Vedtak om oppløsning av laget kan bare bli gjort på ordinært årsmøte og med 3/4 av de avgitte stemmer.

13.2 Dersom regionlaget blir oppløst, skal eiendeler laget har gå til fremme av husflid i regionen.

13.3 Eiendelene forvaltes av Norges Husflidslag, hvis ikke annet er bestemt.